Italia suspendă vaccinarea cu AstraZeneca, după mai multe cazuri de coagulare a sângelui.
Italia a decis să oprească vaccinarea cu AstraZeneca. Decizia vine după ce au apărut mai multe cazuri de coagulare a sângelui.
Agenția Italiană a Medicamentului a decis, joi, să oprească vaccinarea cu serul produs de AstraZeneca, după ce au apărut probleme de coagulare a sângelui la unii pacienți.O măsură similară au luat și Danemearca, Austria, Estonia, Luxemburg, Lituania și Letonia.În urma raportării anumitor efecte adverse grave, în legătură cu administrarea dozelor din lotul ABV2856 din vaccinul AstraZeneca, Agenția italiană pentru Medicamente (AIFA) a decis ca măsură de precauție să interzică utilizarea acestui lot pe întreg teritoriul național, potrivit ANSA.Până în prezent nu a fost stabilită nicio legătură cauzală între administrarea vaccinului și aceste efecte adverse.Eșantioane din acest lot vor fi analizate de Institutul Național de Sănătate din Italia, iar AIFA va comunica "orice informații noi care devin disponibile" în legătură cu cercetarea desfășurată.Și Danemarca a suspendat vaccinarea cu AstraZenecaȘi Danemarca a suspendat acest ser, iar oficialii danezi spun că au primit rapoarte cu privire la cheaguri de sânge fatale, dar nu se ştie încă dacă există o legătură cu vaccinarea.Oficialii au spus că "acţionează devreme" pentru a investiga pe deplin rapoartele.Ministrul sănătăţii din Danemarca, Magnus Heunicke, a scris pe Twitter: "Autorităţile sanitare au suspendat, din cauza măsurilor de precauţie, vaccinarea cu AstraZeneca în urma unui semnal al unui posibil efect secundar grav sub formă de cheaguri de sânge fatale. În prezent nu este posibil să se concluzioneze dacă există o conexiune. Acţionăm devreme, trebuie investigat temeinic".Săptămâna trecută, Austria a suspendat vaccinarea cu un lot de vaccinuri AstraZeneca după decesul unei persoane şi îmbolnăvirea alteia. Austria anunța că suspendă preventiv imunizarea după decesul unei femei şi îmbolnăvirea alteia."Oficiul Federal pentru Siguranţă în Sănătate (BASG) a primit două rapoarte în legătură cu vaccinările făcute cu aceeaşi tranşă de vaccin AstraZeneca în districtul Zwettl", declarau autorităţile sanitare din Austria, citate de Reuters."Nu există dovezi privind o relaţie cauzală cu vaccinarea", spunea atunci BASG.Ziarul "Niederoesterreichische Nachrichten", precum şi ORF şi agenţia de ştiri APA scriau că cele două femei sunt asistente la clinica din Zwettl.Conform BASG, problemele de coagulare a sângelui nu fac parte din efectele secundare cunoscute ale vaccinului, iar investigaţia continuă pentru a elimina orice posibilă legătură.AstraZeneca nu a comentat cele două incidente.Vaccinul a fost aprobat de autorităţile de reglementare ale Uniunii Europene pe 30 ianuarie, care au spus că vaccinul este eficient şi sigur de utilizat. Reacţiile adverse observate în studii au fost de scurtă durată în cea mai mare parte şi nu au fost raportate problemele de coagulare a sângelui.